Prodaja akcija odložila pomoć
Stav portugalske vlade da će se sama izvući iz budzetskog deficita osnažila je uspešna prodaja državnih akcija
Portugal je dobio šansu da predahne. Posljednja prodaja državnih akcija donijela je toliko potrebnih milijardu i 249 miliona eura u državnu kasu i odgodila, u Lisabonu vjeruju, trajno otklonila opciju da se portugalska vlada obrati Briselu za pomoć iz Evropskog anti-kriznog fonda. Medjutim, problem još uvijek nije otklonjen. Budžetski deficit, koji se trajno ne može zaliječiti finansijskom injekcijom, niti samo akcijom na nacionalnom nivou. Tako misle i evropski parlamentarci okupljeni u Specijalnom komitetu za ekonomsku, finansijsku i socijalnu krizu, koji su danas održali skup u Lisabonu... , kazala je članica Evropskog parlamenta iz Portugala, Elisa Fereira. Sa istim cijlem i idejom je nedavno uspostavljen evropski fond težak oko 450 milijardi. Do sada, Grčkoj je odobrena povoljna pozajmica od 110 milijardi, a nedavno i Irskoj od 85 milijardi eura. Ukoliko se trend poziva za pomoć nastavi, danas-sutra, moguće Portugal, za njim Španija i Belgija, realnim se čini strahovanje u Evropskoj komisiji da će novac presušiti. Zato je jedan od najžešćih zagovornika povećanja fonda sam predsjednik Komisije Žoze Manuel Barozo koji, ipak, najviše nade za izlazak iz krize polaže u činjenicu da je linija ekonomskog rasta većine država EU krenula naviše: